जिल्ला सभापति कृष्णकुमार विसीलाई पार्टीको जिल्ला अधिवेशनमा संकलन भएको रकमको दुरुपयोग गरेको भन्दै कार्यकर्ताहरुले गत साउन १७ गते मुद्दा दर्ता गराएका हुन् । बिसीलाई विभिन्न किसिमका क्रियाकलापमा गर्दै आएको र कार्यकर्ताको मतलब नै नगरी रकम हिनामिना गरेको कार्याकर्ताहरुको आरोप छ । त्यस्तै जिल्ला अधिवेशनमा सदरमुकामका विभिन्न होटलहरुमा खाना र आवासको करिब १५ लाख रकम नतिरेको र गिरिजाप्रसाद कोइराला स्मृति भवन निर्माणको नाममा देश तथा विदेशबाट आएको रकम हिनामिना गरेको आरोप पनि लगाइएको छ ।
